joelniklaus/EU_Wikipedias huggingface dataset:
Καλαθοσφαίριση 3x3

Η Καλαθοσφαίριση 3x3 (αγγλικά: 3x3 basketball) είναι μια παραλλαγή της καλαθοσφαίρισης και παίζεται με δύο αντίπαλες ομάδες των τριών παικτών, σε μία μπασκέτα, στο μισό γήπεδο. Σύμφωνα με έρευνα του ESSEC Business School, η οποία ανατέθηκε από την Διεθνή Ολυμπιακή Επιτροπή, η 3x3 καλαθοσφαίριση αποτελεί το πιο διαδεδομένο ομαδικό «άθλημα του δρόμου» (αγγλικά: urban team sport) στον κόσμο. Ως άθλημα είναι δομημένο και αντιπροσωπεύεται από την Διεθνή Ομοσπονδία Καλαθοσφαίρισης (FIBA), έχοντας και τους δικούς του θεσμοθετημένους κανονισμούς. Πλέον αποτελεί και ολυμπιακό άθλημα, καθώς έχει εισαχθεί στο πρόγραμμα των Ολυμπιακών Αγώνων και έκανε την πρώτη του εμφάνιση σε αυτούς στους Θερινούς Ολυμπιακούς Αγώνες 2020.

Ιστορία 
Η καλαθοσφαίριση 3x3 παιζόταν, με μία πιο ανεπίσημη μορφή, εδώ και πολλά χρόνια σε γήπεδα και γυμναστήρια όλου του κόσμου. Το 1992, η Adidas ξεκίνησε το τουρνουά καλαθοσφαίρισης 3x3 streetball, που έχει πλέον διακοπεί. Στα τέλη της δεκαετίας του 2000, οι κανόνες του παιχνιδιού άρχισαν να τυποποιούνται στις Ηνωμένες Πολιτείες της Αμερικής, κυρίως μέσω των τουρνουά Gus Macker και Hoop it up που διεξήγαγαν μεγάλες εκδηλώσεις σε όλη την χώρα με παίκτες και ομάδες όλων των επιπέδων ικανοτήτων. Από τότε, ο αριθμός των εκδηλώσεων και τουρνουά 3x3 αυξάνεται συνεχώς σε όλο τον κόσμο.

Η FIBA πήρε την απόφαση να δοκιμάσει για πρώτη φορά την καλαθοσφαίριση 3x3 στους Ασιατικούς Αγώνες κλειστού στίβου του 2007 στο Μακάο. Περαιτέρω δοκιμαστικές εκδηλώσεις πραγματοποίησε τον Απρίλιο του 2008 στη Δομινικανή Δημοκρατία και τον Οκτώβριο του 2008 στην Ινδονησία. Την πρώτη του διεθνή εμφάνιση, ως άθλημα, πραγματοποίησε στους Ασιατικούς Αγώνες Νέων του 2009: 19 ομάδες αγωνίστηκαν στο τουρνουά αγοριών και 16 ομάδες στων κοριτσιών. Όλοι οι αγώνες διεξήχθησαν στο  Anglican High School στην Tanah Merah της Σιγκαπούρης. Η καλαθοσφαίριση 3x3 έκανε την πρώτη της εμφάνιση σε παγκόσμιο ανταγωνιστικό επίπεδο στους Θερινούς Ολυμπιακούς Αγώνες Νέων του 2010 στη Σιγκαπούρη. Στον διαγωνισμό συμμετείχαν 20 ομάδες σε κατηγορίες αγοριών και κορασίδων. Έκτοτε διεξάγονται τακτικά παγκόσμια πρωταθλήματα τόσο στην κατηγορία ενηλίκων όσο και στην κατηγορία K18.

Η FIBA ​​ξεκίνησε ένα πλήρες πρόγραμμα για να κάνει την καλαθοσφαίριση 3x3 ένα αυτόνομο παιχνίδι με τη δική της μορφή και με τακτικές διοργανώσεις. Το 3x3 έκανε το ντεμπούτο του ως Ολυμπιακό άθλημα στους Θερινούς Ολυμπιακούς Αγώνες του 2020, όπως προαναφέρθηκε.

Δείτε επίσης 
 Καλαθοσφαίριση

Παραπομπές

Πηγές 
 Επίσημη σελίδα 3x3 της ΕΟΚ
 Επίσημη σελίδα 3x3 της FIBA 
 Hoop it up tournament
 Ολυμπιακό άθλημα

Καλαθοσφαίριση
Φαινόμενο Ζέεμαν

Κατά τη παρουσία ενός μαγνητικού πεδίου B τα ενεργειακά επίπεδα των ατόμων, των ιόντων και των μορίων διαχωρίζονται σε περισσότερα από ένα επίπεδα. Αυτό αναγκάζει τις φασματικές γραμμές εκπομπής να διαχωριστούν επίσης σε περισσότερες από μια γραμμές, με τον αριθμό των διαχωρισμών να είναι ανάλογος με την ισχύ του Μαγνητικού Πεδίου. Αυτό ονομάζεται φαινόμενο Ζέεμαν, και η αντίστοιχη αύξηση στον αριθμό των φασματικών γραμμών καλείται διαχωρισμός Ζέεμαν.
The Book of Boba Fett

Το The Book of Boba Fett είναι μια αμερικανική τηλεοπτική σειρά διαστημικού Γουέστερν που δημιουργήθηκε από το Τζον Φαβρό για τη συνδρομητική υπηρεσία Disney+. Είναι μέρος του franchise του Star Wars, λαμβάνοντας μέρος μετά τα γεγονότα του Η Επιστροφή των Τζεντάι (1983). Είναι μια σειρά-παρακλάδι της τηλεοπτικής σειράς The Mandalorian, και περιλαμβάνει τον άρχοντα του εγκλήματος και κυνηγό επικηρυγμένων Μπόμπα Φετ από τη συγκεκριμένη σειρά και από άλλα μέσα του Star Wars. Το The Book of Boba Fett υπάρχει πλάι στο The Mandalorian και στην άλλη σειρά-παρακλάδι Ahsoka.

Ο Τεμουέρα Μόρισον πρωταγωνιστεί ως Μπόμπα Φετ, με την Μινγκ-Να Γουέν στο ρόλο της Φένεκ Σαντ. Οι δυο ηθοποιοί επιστρέφουν σε αυτούς τους ρόλους μετά από τις εμφανίσεις τους στο The Mandalorian και σε άλλα μέσα του Star Wars. Στο παρελθόν είχαν γίνει πολλαπλές προσπάθειες για την ανάπτυξη μιας αυτόνομης ταινίας Star Wars που να επικεντρώνεται στον Μπόμπα Φετ, προτού η Lucasfilm αρχίσει να δίνει βαρύτητα σε τηλεοπτικές σειρές όπως το The Mandalorian. Ο Μόρισον αρχικά εμφανίστηκε ως Φετ στην δεύτερη σεζόν της σειράς The Mandalorian, πλάι στην Μινγκ-Να Γουέν. Τα γυρίσματα του The Book of Boba Fett είχαν αρχίσει την ίδια περίοδο και ολοκληρώθηκαν τον Ιούνιο του 2021.

Το The Book of Boba Fett έκανε πρεμιέρα στις 29 Δεκεμβρίου 2021 και ολοκληρώθηκε στις 9 Φεβρουαρίου 2022.

Υπόθεση
Οι κυνηγοί επικηρυγμένων Μπόμπα Φετ και Φένεκ Σαντ επιχειρούν να αναδειχθούν στον γαλαξιακό υπόκοσμο, καθώς καταλαμβάνουν την περιοχή που στο παρελθόν βρισκόταν υπό τον έλεγχο του Τζάμπα Χατ.

Επεισόδια
Οι Ρόμπερτ Ροντρίγκεζ, Τζον Φαβρό, Μπράις Ντάλας Χάουαρντ, και Ντέιβ Φιλόνι  έχουν σκηνοθετήσει επεισόδια της σειράς.

Ηθοποιοί και χαρακτήρες

Πρωταγωνιστές
Τεμουέρα Μόρισον ως ο Μπόμπα Φετ: Ένας άρχοντας του εγκλήματος, πρώην κυνηγός επικηρυγμένων και γιος του Τζάνγκο Φετ. Ο Τεμουέρα Μόρισον δήλωσε ότι η σειρά ήταν μια ευκαιρία για το κοινό να εξερευνήσει το παρελθόν του ήρωα και να ανακαλύψει τι του συνέβη μεταξύ των γεγονότων του Η Επιστροφή των Τζεντάι και της δεύτερης σεζόν του The Mandalorian.
Μινγκ-Να Γουέν ως η Φένεκ Σαντ: Μια επίλεκτη μισθοφόρος και δολοφόνος που ακολουθεί τις διαταγές του Μπόμπα Φετ.

Συμπρωταγωνιστές
Μαν Μπέρι ως η φωνη του 8D8: Ένα ανδροειδές βασανιστής στην υπηρεσία του Φετ.
Ντέιβιντ Πασκουέσι ως ο Τουίλεκ αρχιοικονόμος του Μοκ Σάιζ, Δημάρχου της πόλης Μος Έσπα του πλανήτη Τατουίν.
Τζένιφερ Μπιλς ως η Γκάρσα Φουίπ: Μια Τουίλεκ που διευθύνει ένα μπαρ στο Μος Έσπα με την ονομασία «το Άδυτο».

Παραπομπές

Εξωτερικοί σύνδεσμοι
 The Book of Boba Fett on StarWars.com
 

Αμερικανικές τηλεοπτικές σειρές
Τηλεοπτικές σειρές διαστημικής περιπέτειας
Τηλεοπτικές σειρές Star Wars
Τηλεοπτικές σειρές του Disney+
Αθήνα (Τζόρτζια)

Η Αθήνα (ή Άθενς) είναι πόλη η οποία βρίσκεται στην πολιτεία Τζόρτζια των Ηνωμένων Πολιτειών. Η Αθήνα απέχει 70 μίλια (110 χιλιόμετρα) απο την πρωτεύουσα της πολιτείας, την Ατλάντα. Η πόλη είναι γνωστή για την πανεπιστημιακή – επιστημονική της δραστηριότητα. Το πανεπιστήμιο της Τζόρτζια όπως και το R1 ερευνητικό ίδρυμμα βοήθησαν εξαρχής στην ανάπτυξη της πόλης. Το 1991 μετά από ψηφοφορία η πόλη ενοποιήθηκε με την κομητεία Κλάρκ, εξού και η σημερινή ονομασία κομητεία Άθενς-Κλαρκ. 

Στην πόλη κυριαρχεί τo πανεπιστημιακό στοιχείο και η μουσική σκηνή, τα οποία έχουν επίκεντρο το κέντρο της Αθήνας και συγκεκριμένα στο βόρειο μέρος της πανεπιστημιούπολης (Πανεπιστήμιο της Τζόρτζια). 

Η μουσική σκηνή της Αθήνας συνδέεται άμεσα με πολλά ροκ συγκροτήματα, οι πιο γνωστοί είναι οι R.E.M., οι the B-52's και άλλοι.

Πληθυσμός 
Από το 2020, το Γραφείο Απογραφών των Ηνωμένων Πολιτειών που είναι η στατιστική αρχή των Ηνωμένων Πολιτειών για κοινωνικά και οικονομικά ζητήματα, κατέγραψε πληθυσμό 127,315 ατόμων (εξαιρουμένων των κομητειών Γουίντερβιλ και Μπόγκαρτ). Η Αθήνα είναι η έκτη σε σειρά μεγαλύτερη πόλη (πληθυσμιακά) της Τζόρτζια.

Παραπομπές 

Τζόρτζια
Εγκ νογκ

Το εγκ νογκ (αγγλικά: eggnog,  ) είναι ζαχαρούχο ποτό με βάση τα γαλακτομικά το οποίο μπορεί να περιέχει και αλκοόλ. Παραδοσιακά παρασκευάζεται με γάλα, κρέμα γάλακτος, ζάχαρη, χτυπημένα ασπράδια και κρόκους αυγών (που του δίνει μια αφρώδη υφή και το όνομά του). Απεσταγμένα ποτά, όπως το κονιάκ, το ρούμι, το ουίσκι ή το μπέρμπον, είναι συχνά βασικό συστατικό.

Σε όλο τον Καναδά και τις Ηνωμένες Πολιτείες, το εγκ νογκ καταναλώνεται παραδοσιακά την περίοδο των Χριστουγέννων, από τα τέλη Οκτωβρίου έως το τέλος της περιόδου των διακοπών. Μια ποικιλία που ονομάζεται Πόντσε Κρέμα παρασκευάζεται και καταναλώνεται στη Βενεζουέλα και στο Τρινιντάντ από το 1900, επίσης ως μέρος της περιόδου των Χριστουγέννων. Κατά τη διάρκεια αυτής της περιόδου, το εγκ νογκ που παρασκευάζεται στο εμπόριο πωλείται σε παντοπωλεία σε αυτές τις χώρες.

Το εγκ νογκ μπορεί να παρασκευαστεί στο σπίτι χρησιμοποιώντας γάλα, αυγά, ζάχαρη και μπαχαρικά και σερβίρεται με κανέλα ή μοσχοκάρυδο. Ενώ το εγκ νογκ συχνά σερβίρεται παγωμένο, σε ορισμένες περιπτώσεις ζεσταίνεται, ιδιαίτερα τις κρύες μέρες (παρόμοιο με τον τρόπο που σερβίρεται ζεστό το οινόμελο. Το εγκ νογκ μπορεί επίσης να χρησιμοποιηθεί σε άλλα ποτά, όπως ο καφές (π.χ. ένα ρόφημα εσπρέσο «eggnog latte») και το τσάι, ή σε επιδόρπια φαγητά όπως οι πουτίγκες με κρέμα αυγών.

Παραπομπές 

Αλκοολούχα ποτά
Χριστουγεννιάτικα εδέσματα
Τρόφιμα με βάση το αυγό
Galaga

To Galaga είναι ένα βιντεοπαιχνίδι το οποίο έχει θέμα το shooter arcade. Έχει δημιουργηθεί από τον Ιάπωνα Shigeru Yokoyama και μια μικρή ομάδα που την καθοδηγούσε. Η εταιρεία η οποία ευθύνεται για την κατασκευή του είναι η Namco. Το Galaga είναι η συνέχεια του παιχνιδιού Galaxian το οποίο κατασκευάστηκε το 1979 και ήταν μια από τις πιο μεγάλες επιτυχίες της Namco. Σκοπός του παιχνιδιού Ο σκοπός του παιχνιδιού ήταν να ελέγξεις ένα αστρόπλοιο ώστε να καταστρέψει τις δυνάμεις Galaga.

Σε κάθε στάδιο θα έπρεπε να αποφεύγεις τους εχθρούς και τα βλήματα που θα σου έστελναν προς το μέρος που βρισκόταν το αστρόπλοιο. Οι εχθροί μπορούν να αιχμαλωτίσουν το αστρόπλοιο μέσω μιας δέσμης τρακτέρ η οποία μπορεί να καταπολεμηθεί.

Οι κονσόλες που έχει δημοσιευτεί ειναι η Game Boy , Xbox 360 , Xbox One , PlayStation 4 , iOS , Windows , Nintendo Entertainment System , Arcade , SG-1000 , MSX ,  Atari 7800 , mobile phone , Roku και το CD-i

Ο αρχικός σχεδιασμός του παιχνιδιού 
Ο αρχικός σχεδιασμός του παιχνιδιού χρειάστηκε δύο ολόκληρους μήνες για να τελειοποιηθεί. Η ιδέα για τον μηχανικό διπλού μαχητικού είχε ειπωθεί από μια ταινία που είχε δει ο Yokoyama, όπου ένα πλοίο είχε καταληφθεί από μια μεγάλη κυκλική δέσμη. Το έργο σιγά σιγά άρχισε να γίνεται πολύ δημοφιλές, έτσι ο πρόεδρος της Namco Masaya Nakamura άρχισε να ενδιαφέρεται. Οι πρώτες δοκιμές τοποθεσίας δεν είχαν πετύχει. Το Galaga κέρδισε την κριτική και είχε ήδη γίνει ένα από τα πιο πετυχημένα παιχνίδια arcade . Θεωρείται ως ένα κλασικό βιντεοπαιχνίδι της χρυσής εποχής αλλά και όχι μόνο. Θεωρείται ως ένα από τα καλύτερα παιχνίδια όλων των εποχών.

Βιβλιογραφία 
 "Video Game Flyers: Galaga, Namco (Germany)". The Arcade Flyer Archive. Retrieved 31 May 2021.

Βιντεοπαιχνίδια
Arcade παιχνίδια
Συνέχειες βιντεοπαιχνιδιών
Βιντεοπαιχνίδια ανεπτυγμένα στην Ιαπωνία
Βιντεοπαιχνίδια της Midway
Βιντεοπαιχνίδια του Atari 7800
Βιντεοπαιχνίδια του iOS
Βιντεοπαιχνίδια για κινητά
Βιντεοπαιχνίδια της MSX
Βιντεοπαιχνίδια του NES
Βιντεοπαιχνίδια SG-1000
Βιντεοπαιχνίδια του Virtual Console
Ιορδάνης Ιορδανίδης

Ο Ιορδάνης Ιορδανίδης (στην ΕΣΣΔ Ιορντάν Γιελεφτέροβιτς Ιορντανίντι, , 1889, Τραπεζούντα (ή 1890, Προύσσα) - 1938, Μόσχα, ΡΣΟΣΔ, ΕΣΣΔ) ήταν Έλληνας παιδαγωγός, κομμουνιστής και μέλος του ΚΚΕ. Εκτελέστηκε στη Σοβιετική Ένωση κατά την περίοδο των σταλινικών εκκαθαρίσεων

Βιογραφικό 
Ο Ιορδάνης Ιορδανίδης γεννήθηκε στην Προύσσα το 1890 και ανατράφηκε στην Κωνσταντινούπολη, 
όπου σπούδασε παιδαγωγικά και έγινε δάσκαλος. Η πρώτη του επαφή με τον σοσιαλισμό έγινε το 1909, όταν διάβασε το έργο του Γεωργίου Σκληρού Το Κοινωνικό μας ζήτημα. 

Το 1922 αναγκάστηκε να φύγει από την Κωνσταντινούπολη και να μεταβεί στην Ελλάδα όπου έγινε μέλος του ΚΚΕ. Αμέσως μετά μετέβη στην Αλεξάνδρεια όπου εργάστηκε ως καθηγητής στο «Βικτόρια Κόλετζ» και εντάχθηκε στον κύκλο των Ελλήνων διανοουμένων που ζούσαν εκεί.
Το 1923 παντρεύτηκε με την ελληνίδα λογοτέχνιδα Μαρία Ιορδανίδου.
Κυνηγημένοι για τις ιδέες τους από την Αλεξάνδρεια, έρχονται στην Αθήνα εντάσσονται στις τάξεις του ΚΚΕ και εργάζονται και οι δύο ως υπάλληλοι στη σοβιετική πρεσβεία.

Το 1931 χώρισε με τη σύζυγό του με την οποία είχε στο μεταξύ αποκτήσει δυο παιδιά. 

Διώχθηκε κατ' επανάληψη από την Ασφάλεια για την κομμουνιστική του δράση και το 1935 με τη βοήθεια του ΚΚΕ μετέβη παράνομα στη Σοβιετική Ένωση

Η ζωή του στη Σοβιετική Ένωση 
Στη Σοβιετική Ένωση δραστηριοποήθηκε στις ελληνικές κοινότητες στο Ροστόφ και στην Οδησσό και με εντολή του ΠΚΚ(μπ) εντάχθηκε ως υπεύθυνος εκπαιδευτικών θεμάτων στο "Ελληνικό Εκδοτικό" στην πόλη Κρίμσκ της Κριμαίας. Παράλληλα ανέλαβε επικεφαλής της συντακτικής ομάδας του περιοδικού "Κομμουνιστής". 

Τον Δεκέμβριο του 1937 με την οδηγία 50215 της NKVD της 11.12.1937 με τίτλο «Ελληνική Επιχείρηση» συνελήφθη με την κατηγορία του κατασκόπου, υπονομευτή της ΕΣΣΔ και αντεπαναστάτη και προσήχθη σε δίκη στις 17 Ιανουαρίου 1938. Σύμφωνα με το κατηγορητήριο συμμετείχε σε ελληνική και γερμανική κατασκοπευτική επιχείρηση υπέρ αντεπαναστατικής και εθνικιστικής οργάνωσης, με σκοπό αποσχιστικές και τρομοκρατικές ενέργειες κατά της ΕΣΣΔ

Στις 24 Ιανουαρίου 1938 καταδικάστηκε στην εσχάτη των ποινών και εκτελέστηκε το αμέσως επόμενο χρονικό διάστημα χωρίς να έχει γίνει γνωστή η ακριβής ημερομηνία εκτέλεσής του.

Μετά θάνατον αποκατάσταση
Ο Ιορδανίδης ήταν στη λίστα του πορίσματος της Επιτροπής για την Αποκατάσταση της Μνήμης Αγωνιστών της Αριστεράς που δημοσιεύτηκε το 1988. 
Δεν περιλαμβανόταν όμως στη λίστα των 13 ατόμων της 10ης Ολομέλειας της ΚΕ του ΚΚΕ το 1968 που εκτελέστηκαν στην ΕΣΣΔ την περίοδο των σταλινικών εκκαθαρίσεων και αποκαταστάθηκαν κομματικά.

Παραπομπές

Βιβλιογραφία 

 ΚΚΕ, "Τα επίσημα κείμενα", τόμος 9ος, εκδόσεις Σύγχρονη Εποχή, Αθήνα 2002
 Άγγελος Ελεφάντης, "Η Επαγγελία της Αδύνατης Επανάστασης", Εκδόσεις Θεμέλιο, Αθήνα 1976
 Μάριος Μαρκοβίτης, "Όχι δεν είμαι εχθρός του Λαού", Εκδόσεις Επίκεντρο, Θεσσαλονόκη 2017
 Νίκος Παπαδάτος, "Ο Μπεζεντάκος μας άφησε γεια", Εκδόσεις ΚΨΜ, Αθήνα 2021

Έλληνες κομμουνιστές
Έλληνες δάσκαλοι
Έλληνες δημοσιογράφοι
Θύματα της Μεγάλης Εκκαθάρισης
Εκτελεσθέντες
Κάκτος Σαγκουάρο

Ο κάκτος Σαγκουάρο (επιστημονική ονομασία Carnegiea gigantea, προς τιμήν του σπουδαίου φιλάνθρωπου Άντριου Κάρνεγκι  ), το χαρακτηριστικότερο σύμβολο των φυτών της ερήμου, είναι ένα είδος ενδημικό απειλούμενο με εξαφάνιση και συναντάται αποκλειστικά στην Έρημο Σονόρα. Το ύψος του κάκτου μπορεί να ξεπεράσει τα 12 μέτρα παρά την αργή του ανάπτυξη ενώ κάτω από τις κατάλληλες συνθήκες εκτιμάται ότι μπορεί να ζήσει 150-200 χρόνια.

Χαρακτηριστικά
Ένας Σαγκουάρο έχει αγκάθια, άνθη και παράγει φρούτα .

Αγκάθια
Τα αγκάθια του Σαγκουάρο είναι εξαιρετικά αιχμηρά και το μήκος τους μπορεί να φτάσει τα 7 εκατοστά. Τα αγκάθια μπορούν να προκαλέσουν σοβαρούς τραυματισμούς σε ζώα : εφημερίδα δημοσίευσε ότι το κρανίο ενός μεγαλοκέρατου προβάτου διαπεράστηκε από ένα αγκάθι κάκτου Σαγκουάρο , αφού συγκρούστηκε με αυτόν.

Άνθη
Τα λευκά άνθη του κάκτου ανθίζουν τον Απρίλιο μέχρι τον Ιούνιο , ανοίγουν πολύ μετά την δύση και κλείνουν το μεσημέρι ενώ συνεχίζουν να παράγουν νέκταρ μετά την ανατολή του ήλιου.

Φρούτα
Ο Σαγκουάρο παράγει φρούτα κόκκινου χρώματος, μήκους 6-9 εκατοστά, τα οποία ωριμάζουν τον Ιούνιο . Το κάθε φρούτο περιέχει περίπου 2.000 σπόρους ενώ έχει πολύ γλυκιά γεύση.

Οικολογία
Ο Σαγκουάρο έχει δυσανάλογα μεγάλη επίδραση στο φυσικό του περιβάλλον σε σχέση με την αφθονία του (keystone species) και παρέχει φαγητό, καταφύγιο και προστασία σε εκατοντάδες άλλα είδη.

Πολιτισμός
Στις 13 Μαρτίου του 1903 η Αριζόνα έκανε το άνθος του Σαγκουάρο τοπικό της λουλούδι και στις 16 Μαρτίου του 1931 έγινε το λουλούδι της πολιτείας.

Ο Σαγκουάρο χρησιμοποιείται συχνά ως έμβλημα σε διαφημίσεις και λογότυπα που προσπαθούν να μεταδώσουν μια αίσθηση Δύσης, ακόμα κι αν το προϊόν δεν έχει καμία σύνδεση με την Αριζόνα ή την Έρημο Σονόρα.

Παραπομπές
Αλαντίν Μαλίκοφ

Ο Αλαντίν Μαλίκοφ (; γεννημένος στις 16 Σεπτεμβρίου 1982, Σουμγκαΐτ, Αζερμπαϊτζάν ΣΣΔ) — είναι δάσκαλος, φιλόσοφος θρησκείας του Αζερμπαϊτζάν, Βοηθός του Προέδρου της Εθνικής Ακαδημίας Επιστημών του Αζερμπαϊτζάν. Ο οποίος εργάζεται κυρίως στους τομείς της φιλοσοφίας, της λογικής, της επιστημολογίας, της φιλοσοφίας της θρησκείας, της ιστορίας της φιλοσοφίας, του ανατολίτη και του μεταφραστή. Editor-in-Chief of the International Journal of Metaphysics, Αρχισυντάκτης του International Journal of Metaphysics, Διδάκτωρ Φιλοσοφίας, Αναπληρωτής Καθηγητής.

Παραπομπές
Αλεξάντερ Ζβέρεφ

Ο Αλεξάντερ "Σάσα" Ζβέρεφ   ( γεν. 20 Απριλίου  1997) είναι Γερμανός επαγγελματίας τενίστας, ρωσικής κατατωγής,. Έχει βρεθεί μέχρι και στο νο2 της παγκόσμιας κατάταξης και είναι μόνιμος παίκτης της κορυφαίας δεκάδας από τον Ιούλιο του 2017. Στέφθηκε χρυσός ολυμπιονίκης στο απλό στους Ολυμπιακούς Αγώνες του 2020. 

Με την νίκη του στους Ολυμπιακούς Αγώνες ο Ζφέρεφ έγινε ο πρώτος Γερμανός τενίστας που κέρδισε Ολυμπιακό μετάλλιο στο μονό του τένις. Έχει κατακτήσει επίσης το τουρνουά ATP Finals το 2018 και 5 τίτλους της σειράς ATP Masters 1000. Από τους ενεργούς τενίστες περισσότερους τίτλους Masters από τον Ζφέρεφ έχουν μόνο οι Νόβακ Τζόκοβιτς, Ραφαέλ Ναδάλ και Άντι Μάρεϊ.   Συνολικά ο Ζβέρεφ έχει κατακτήσει 18 τίτλους ATP στο απλό και δύο στο διπλό.  Σε Γκραν Σλαμ διοργάνωση έχει φτάσει μέχει και τον τελικό, στο US Open του 2020, όπου έχασε από τον Αυστριακό Ντόμινικ Τιμ. 

Σήμερα βρίσκεται στο νο 6 της παγκόσμιας κατάταξης.

Καριέρα 

Ο Ζβέρεφ γεννήθηκε από γονείς που ασχολούνταν επαγγελματικά με το τένις . Οι γονείς του Irina και Alexander Zverev Sr. έπαιζαν επαγγελματικά για τη Σοβιετική Ένωση και ο μεγαλύτερος αδερφός του Mischa είναι επίσης επαγγελματίας τενίστας που έχει φτάσει στο Νο. 25 στον κόσμο. Ο Ζβέρεφ ήταν Νο.1 στα juniors στον κόσμο και στην κατηγορία αυτή κέρδισε έναν τίτλο Grand Slam στο Αυστραλιανό Όπεν του 2014. Ως έφηβος έγινε ένας από τους νεότερους νικητές του τίτλου Challenger στην ιστορία σε ηλικία 17 ετών. Στα 20 του, ήταν ο νεότερος παίκτης που έκανε ντεμπούτο στο top 20 μετά τον Νόβακ Τζόκοβιτς.

Στον ημιτελικό του Γαλλικού Όπεν το 2022 ενάντια στον Ραφαέλ Ναδάλ τραυματίστηκε άσχημα στον αστράγαλο ενώ ο αγώνας ήταν αμφίρροπος με το σκορ στο 6-7, 6-6. Αργότερα υποβλήθηκε σε εγχείρηση  και ακόμη δεν έχει επιστρέψει στο τουρ.

Παραπομπές 

Γερμανοί αθλητές της αντισφαίρισης
Γερμανοί Ολυμπιονίκες
Κήποι του Ακίλιου

Οι Κήποι του Ακίλιου, λατιν.: Horti Aciliorum, ήταν κήποι στην πόλη της Ρώμης, που δημιουργήθηκαν στον λόφο Πίντσιο μεταξύ της Πόρτα Πιντσιάνα και των σημερινών Ισπανικών Σκαλιών τον 2ο αι.

Ιστορία 
Περιτριγυρισμένο στα βόρεια, δυτικά και ανατολικά από τοίχους αντιστήριξης με ρομβοειδή τοιχοποιία (opus reticulatum), κτισμένους κατά μήκος των πλαγιών του λόφου Πίντσιο -ο βόρειος και ο ανατολικός τοίχος ενσωματώθηκαν αργότερα στα Αυρηλιανά Τείχη και έτσι οι κήποι μπορούν να ανακατασκευαστούν εν μέρει- το βόρειο τμήμα είναι το περίφημο Συνεστραμμένο Τείχος (Muro Torto). Οι Κήποι σχημάτιζαν ένα ευρύ ημικύκλιο, που άνοιγε προς τα δυτικά, με μία σκάλα που οδηγούσε στην πεδιάδα κάτω από τα βόρεια των σημερινών Ισπανικών Σκαλοπατιών. Περιλάμβανε μία λεκάνη δύο τμημάτων συνδεδεμένη με μία κιστέρνα, που αποτελείτο από έναν λαβύρινθο μικρών σηράγγων σκαμμένων στον βράχο: ο λόφος στους κήπους της σημερινής Βίλα Μέντιτσι ήταν κτισμένος στα ερείπια του «Παρνασσού», ενός οκταγωνικού νυμφαίου των Κήπων του Ακίλιου.

Οι Κήποι ανήκαν στους Aνικίους Γλαβρίωνες , που τους είχαν κατασκευάσει. Τον 4ο αι. πέρασαν στο γένος Πίνσιο (Pincio) και στη συνέχεια στην Ανικία Φαλτονία Πρόβα και τον σύζυγό της Σέξτο Κλαύδιο Πετρόνιο Πρόβο,  πριν τελικά γίνουν κρατική ιδιοκτησία. Η Ανικία και ο Σέξτος είχαν γιο τον Ανίκιο Προβίνο και αυτός γιο τον Πετρώνιο Μάξιμο Αυτοκράτορα της Δύσης το 455.

Βιβλιογραφικές αναφορές
Κήποι της Λολλίας

Οι Κήποι της Λολλίας, λατιν.: Horti Lolliani, ήταν ένα σύνολο ιδιωτικών κήπων στον Εσκουιλίνο λόφο στην αρχαία Ρώμη, που ανήκαν στη Λολλία Παυλίνα, την 3η σύζυγο του Καλιγούλα και πήραν το όνομά τους από αυτή.

Μετά το διαζύγιό της, η Λολλία θεωρήθηκε ως πιθανή ερωμένη του νέου Αυτοκράτορα Κλαύδιου (θείου του Καλιγούλα) και έτσι θεωρήθηκε ως αντίπαλος τής συζύγου του Αγριππίνας της Νεότερης. Το 49 η Αγριππίνα κατηγόρησε τη Λολλία για μαύρη μαγεία, αναγκάζοντάς την έτσι να εγκαταλείψει τη Ρώμη. Οι κήποι και η υπόλοιπη περιουσία της κατασχέθηκαν από την αυτοκράτειρα.

Οι Κήποι είχαν βόρεια την ανηφόρα του Βιμινάλιου λόφου (vicus Collis Viminalis), ανατολικά τα Σέρβια Τείχη, νότια τον Κίσπιο λόφο και την Κλειστή Αγορά της Λιβίας (Macellum Liviae), και δυτικά τον Βιμινάλιο λόφο. Μετέπειτα βόρεια των Κήπων φτιάχτηκαν οι Θέρμες του Διοκλητιανού. Ανατολικά των Κήπων ερχόταν τα υδραγωγεία Άκουα Μάρκια και Άκουα Άνιο Βέτους. Πιο νότια ήταν οι Κήποι του Μαικήνα, που ήταν και αυτός εντός των Σερβίων Τειχών, οι μόνοι τέτοιοι Κήποι.  

Το 1883 δύο στήλες (cippi) ή οροθέσια για τους Κήπους της Λολλίας ανακαλύφθηκαν στη Βίλα Περέτι και την Πιάτσα ντεϊ Τσινκουετσέντο μπροστά από τον σιδηροδρομικό σταθμό Ρόμα Τέρμινι. Αυτό υποδεικνύει την κατά προσέγγιση τοποθεσία των κήπων.

Βιβλιογραφία 
 F. Coarelli, Ρώμη και περίχωρα - ένας αρχαιολογικός οδηγός, Berkeley 2007. σελ. 252.
 L. Richardson, jr, A New Topographical Dictionary of Ancient Rome, Baltimore - London 1992. σσ. 199-200.ISBN 0801843006
Κερτ Λίον Σάτερ

Ο Κερτ Λίον Σάτερ (γεννημένος στις 5 Μαΐου 1960) είναι Αμερικανός σεναριογράφος, σκηνοθέτης, παραγωγός και ηθοποιός. Εργάστηκε ως παραγωγός, συγγραφέας και σκηνοθέτης στο The Shield, και εμφανίστηκε στην εκπομπή ως εκτελεστής Margos Dezerian. Ο Σάτερ είναι επίσης ο δημιουργός του Sons of Anarchy και του spinoff του Mayans M.C. στο FX, έγραψε, παρήγαγε και σκηνοθέτησε τη σειρά, καθώς και έπαιξε τον φυλακισμένο μέλος του κλαμπ, Ότο Ντιλένεϊ. Ο Σάτερ πέρασε χρόνο με μέλη μιας λέσχης μοτοσικλετιστών παράνομων στη Βόρεια Καλιφόρνια ως έρευνα για το Sons of Anarchy. Η σύζυγος του Σάτερ, ηθοποιός Katey Sagal, έπαιξε τον κύριο χαρακτήρα Gemma Teller.

Παραπομπές
Μάριο Μιτάι

Ο Μάριο Μιτάι (6 Αυγούστου 2003, Αθήνα) είναι Αλβανός επαγγελματίας ποδοσφαιριστής. Αγωνίζεται για την ΑΕΚ και την Εθνική Αλβανίας. Η θέση του είναι αριστερός αμυντικός.

Καριέρα σε συλλόγους

ΑΕΚ 
Υπέγραψε το πρώτο του επαγγελματικό συμβόλαιο στις 12 Αυγούστου 2020 με την ΑΕΚ. Πραγματοποίησε το ντεμπούτο του στο πρωτάθλημα στις 18 Οκτωβρίου 2020 σε αγώνα με τον ΠΑΟΚ και με τη συμμετοχή του αυτή έγινε ο νεότερος ξένος παίκτης στην ιστορία του συλλόγου που αγωνίστηκε σε αγώνα μεγάλης κατηγορίας, σε ηλικία 17 ετών, 2 μηνών και 13 ημερών. Στις 10 Αυγούστου 2021 υπέγραψε νέο συμβόλαιο με την ΑΕΚ, το οποίο λήγει το καλοκαίρι του 2026.

Διεθνής καριέρα 
Έχοντας ζήσει για μεγάλο χρονικό διάστημα στην Ελλάδα, είχε τη δυνατότητα να αγωνιστεί τόσο με την εθνική ομάδα της Αλβανίας, όσο και με την εθνική ομάδα της Ελλάδας, ωστόσο από μικρός είχε διαλέξει την Εθνική Αλβανίας, αφού έχει αγωνιστεί σε όλες τις εθνικές ομάδες νέων της Αλβανίας. Στις 31 Μαρτίου 2021 έκανε το ντεμπούτο του με την Εθνική Ανδρών της Αλβανίας στη νίκη με 2–0 επί του Σαν Μαρίνο για τα προκριματικά του Παγκοσμίου Κυπέλλου 2022. Με αυτή την εμφάνιση έγινε ο νεότερος διεθνής παίκτης της Αλβανίας, σε ηλικία 17 ετών και 237 ημερών.

Συμμετοχές και γκολ σε επαγγελματικό επίπεδο

Παραπομπές 

Εθνική Αλβανίας (ποδόσφαιρο)
Ποδοσφαιριστές Αθλητικής Ένωσης Κωνσταντινουπόλεως
Μπρτσκο

Το Μπρτσκο (σερβικά: Брчко ή Brčko) είναι πόλη και διοικητική έδρα της περιφέρειας Μπρτσκο, στη βόρεια Βοσνία και Ερζεγοβίνη. Βρίσκεται στις όχθες του ποταμού Σάβα απέναντι από την Κροατία. Από το 2013 έχει πληθυσμό 39.893 κατοίκους.

Το Μπρτσκο είναι η μόνη πλήρως αυτοδιοικούμενη ελεύθερη πόλη που υπάρχει αυτή τη στιγμή στην Ευρώπη.

Ονομασία
Το όνομα της πόλης είναι πολύ πιθανό να συνδέεται με τους Βρεύκους, μια υποφυλή των Παννονικών φυλών των Ιλλυριών που μετανάστευσαν στην περιοχή γύρω από το σημερινό Μπρτσκο από τα εδάφη του πολιτισμού Γιάμναγια την 3η χιλιετία π.Χ. Οι Βρεύκοι αντιστάθηκαν πολύ στους Ρωμαίους, αλλά κατακτήθηκαν τον 1ο αιώνα π.Χ. και πολλοί πουλήθηκαν ως σκλάβοι μετά την ήττα τους. Άρχισαν να λαμβάνουν τη ρωμαϊκή υπηκοότητα επί Τραϊανού.

Αρκετοί Βρεύκοι μετανάστευσαν και εγκαταστάθηκαν στη Δακία, όπου μια πόλη ονόματι Μπέρετσκ ή Μπρέτσκου, ένας ποταμός ονόματι Μπρέτσκου, και ένα βουνό ονόματι Μπρετσκουλούι στη σημερινή Ρουμανία πήραν τα ονόματά τους από αυτούς.

Παραπομπές

 
Διαμέρισμα του Μπρτσκο
Πόλεις της Βοσνίας και Ερζεγοβίνης
Δοβλά Ιωαννίνων

Η Δοβλά είναι ημιορεινό χωριό της Ηπείρου στην Περιφερειακή Ενότητα Ιωαννίνων σε υψόμετρο 455 μέτρα ανατολικά της κορυφής Ζυγαριά (υψομ. 1.136 μέτρα). Το χωριό απέχει 51 χιλιόμετρα Δ.-ΝΔ. από την πόλη των Ιωαννίνων, 48 χλμ. Α.-ΒΑ. από την Ηγουμενίτσα και 52 χλμ. Δ.-ΝΔ. από την Ελεούσα (έδρα του δήμου). Αξιοθέατό του είναι το καθολικό παλιού μοναστηριού του 18ου αιώνα, το οποίο είναι αφιερωμένο στον Άγιο Ιωάννη τον Πρόδρομο. Ως οικισμός αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί με την Φτέρη αποτελούν τη τοπική κοινότητα Δοβλάς της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 απογράφονται 39 κάτοικοι.

Εξωτερικοί σύνδεσμοι 

 Φωτογραφία του παλιού καθολικού από τον ιστότοπο https://www.greece.com/

Παραπομπές

Δήμος Ζίτσας
Χωριά του νομού Ιωαννίνων
Σαμαρείτες

Σαμαρείτες καλούνται τα μέλη εθνοθρησκευτικής ομάδας που προέρχεται από τους Ισραηλίτες. Είναι ιθαγενείς στο Λεβάντε και προσχωρούν στον Σαμαρετανισμό, μια Αβρααμική, μονοθεϊστική  θρησκεία στους Αγίους Τόπους. Διασπορά των Σαμαρειτών βρίσκεται στη Βραζιλία, την Κούβα, την Ισπανία, την Ιταλία, την Ταϊλάνδη, τις Ηνωμένες Πολιτείες και τον Καναδά. Αυτοαποκαλούνται "Shomrey HaTorah" γνωστοί και ως "Φύλακες της Τορά", τηρώντας πρακτικές και οι τελετουργίες όπως το Σάββατο. Οι Σαμαρείτες πιστεύουν ότι η θρησκεία τους βασίζεται αποκλειστικά στην πεντάτευχο του Μωυσή που δόθηκε στους Ισραηλίτες στο όρος Σινά. Η Σαμαρειτική Τορά είναι διαφορετική από την Εβραϊκή Τορά που πιστεύεται ότι κατασκευάστηκε από τον Έσδρα και τον Νεεμία σύμφωνα με την ιστορική αφήγηση από έναν αρχιερέα των Σαμαρειτών.

Ο πληθυσμός των Σαμαρειτών συρρικνώθηκε σημαντικά στον απόηχο της αιματηρής καταστολής των Σαμαρειτικών Εξεγέρσεων (κυρίως το 525 μ.Χ. και το 555 μ.Χ.) κατά της Βυζαντινής Αυτοκρατορίας. Μέχρι τα μέσα του Μεσαίωνα, ο Εβραίος συγγραφέας και εξερευνητής Βενιαμίν της Τουδέλας υπολόγισε ότι μόνο περίπου 1.900 Σαμαρείτες παρέμειναν στην Παλαιστίνη και τη Συρία. Επί του παρόντος, ο συνολικός πληθυσμός των Σαμαρειτών ανέρχεται σε λιγότερο από 1.000 άτομα, χωρισμένος σε δύο κοινότητες: στο σαμαρικό χωριό Kiryat Luza στην κορυφογραμμή του όρους Gerizim και ένα στο Χολόν στη σαμαρική συνοικία της οδού Ben Amram 15α.

Παραπομπές

Πληθυσμιακές ομάδες στο Ισραήλ
Εθνοθρησκευτικές ομάδες
Πάολα Εγκόνου

Η Πάολα Εγκόνου είναι Ιταλίδα διεθνής αθλήτρια πετοσφαίρισης, η οποία αγωνίζεται ως διαγώνια στο Πρωτάθλημα της Ιταλίας με την ομάδα της Ιμόκο Βόλεϊ Κονελιάνο.

Γεννήθηκε στην Τσιταντέλα της Ιταλίας, ενώ έχει καταγωγή από τη Νιγηρία. Ο πατέρας της είναι από το Λάγος και η μητέρα της από τη Μπενίν Σίτι.

Καριέρα 
Ξεκίνησε να παίζει επαγγελματικά το 2013, σε ηλικία 15 ετών, με την ομάδα της Κλάμπ Ιτάλια. Το 2017 υπέγραψε συμβόλαιο με τη Βόλεϊ Νοβάρα, με την οποία κατέκτησε δύο Κύπελλα Ιταλίας, ένα Σούπερ Καπ Ιταλίας και ένα Κύπελλο Πρωταθλητριών Ευρώπης. Το 2019 μεταπήδησε στην πρωταθλήτρια Ιμόκο Βόλεϊ Κονελιάνο με την οποία έχει κερδίσει τρία Σούπερ Καπ Ιταλίας, δύο Κύπελλα Ιταλίας, ένα πρωτάθλημα Ιταλίας, ένα Κύπελλο Πρωταθλητριών Ευρώπης και ένα Παγκόσμιο Πρωτάθλημα Συλλόγων.

Διεθνής Καριέρα 
Κλήθηκε για πρώτη φορά στην Εθνική Ομάδα της Ιταλίας το 2015, σε ηλικία 17 ετών, όπου και βοήθησε τη χώρα της να προκριθεί στους Ολυμπιακούς Αγώνες του 2016 στο Ρίο ντε Τζανέιρο . Με την εθνική ομάδα της Ιταλίας έχει κατακτήσει ασημένιο μετάλλιο στο Παγκόσμιο Γκραν Πρι της Ναντσίνγκ το 2017, ασημένιο μετάλλιο στο Παγκόσμιο Πρωτάθλημα της Ιαπωνίας το 2018, χάλκινο μετάλλιο στο Ευρωπαϊκό Πρωτάθλημα το 2019  και χρυσό μετάλλιο στο Ευρωπαϊκό Πρωτάθλημα το 2021, στο οποίο αναδείχθηκε πολυτιμότερη παίκτρια .

Παραπομπές
Βάλτερ Σεντένο

Ο Βάλτερ Σεντένο (ισπανικά: Wálter Centeno Corea) (6 Οκτωβρίου 1974) είναι πρώην επαγγελματίας ποδοσφαιριστής από την Κόστα Ρίκα, ο οποίος αγωνιζόταν ως επιθετικός μέσος.  Ήταν διεθνής με την Εθνική Κόστα Ρίκα (ποδόσφαιρο ανδρών) και κατέχει το ρεκόρ εμφανίσεων, έχοντας 137 συμμετοχές και σημειώνοντας 24 γκολ.

Σταδιοδρομία σε συλλόγους 
Ο Σεντένο ξεκίνησε την καριέρα του στην Ντεπορτίβο Σαπρίσα, η οποία τον παραχώρησε ως δανεικό στην Μπελέν για έναν χρόνο. 

Έπειτα από εφτά χρόνια στην Σαπρίσα, ο Σεντένο μετακόμισε στην Αθήνα για λογαριασμό της ΑΕΚ. Όντας ποδοσφαιριστής της ΑΕΚ, συμμετείχε στο Τσάμπιονς Λιγκ πετυχαίνοντας τέρματα στις εκτός έδρας ισοπαλίες της ομάδας κόντρα στην Ρεάλ Μαδρίτης στο Στάδιο Σαντιάγο Μπερναμπέου (2-2) και την Ρόμα στο Στάδιο Ολίμπικο (1-1).

Επέστρεψε στην Σαπρίσα έπειτα από έναν χρόνο στην Ευρώπη, στην οποία έκλεισε και την καριέρα του εννιά χρόνια αργότερα.

Τον Απρίλιο του 2013, επέστρεψε στην ενεργό δράση για χάρη της ομάδας από το Πουέρτο Ρίκο Μπαγιαμόν.

Παραπομπές 

Ξένοι ποδοσφαιριστές της ΑΕΚ
Ναμπί Κεϊτά

Ο Naby Laye Keïta,γεννημένος στις 10 Φεβρουαρίου 1995,είναι επαγγελματίας ποδοσφαιριστής από τη Γουινέα,που αγωνίζεται ως αμυντικός μέσος στην Premier League(Πρέμιερ Λιγκ) με την ομάδα της Λίβερπουλ ΦΚ και στην Εθνική Γουινέας (ποδόσφαιρο ανδρών).
Ο Keïta ξεκίνησε την επαγγελματική του καριέρα στη Λιγκ 2 με την ομάδα της ΦΚ Ιστρ το 2013 και ένα χρόνο μετά πήρε μεταγραφή στην ομάδα της ΦΚ Ρεντ Μπουλ Σάλτσμπουργκ,όπου κέρδισε το Αυστριακό Πρωτάθλημα(Μπούντεσλιγκα Αυστρίας) και το Κύπελλο Αυστρίας (ποδόσφαιρο ανδρών) και στις δύο χρονιές που αγωνίστηκε.Έπειτα,το 2016,πήρε μεταγραφή στην ομάδα της RB Leipzig(ΡΜ Λειψία) και κατάφερε να βρίσκεται στην κορύφαια ενδεκάδα της Μπούντεσλιγκα την πρώτη αγωνιστική του χρονιά,ενώ την επόμενη,πρωταθλήτρια Ευρώπης στο ΟΥΕΦΑ Γιουρόπα Λιγκ.Το 2017,συμφώνησε να πάει δανεικός στην ομάδα της Liverpool,πραγματοποιώντας αυτή την κίνηση την επόμενη χρονιά,κατά την οποία κατέκτησαν και το ΟΥΕΦΑ Τσάμπιονς Λιγκ.Την επόμενη χρονιά κέρδισαν το FIFA Club World Cup και το Πρωτάθλημα Αγγλίας.
Ο Keïta έκανε το ντεμπούτο του με την Εθνική ομάδα της Γουινέας το 2012.Έχει κατακτήσει πάνω από 40 τρόπαια και ήταν μέρος της αποστολής στο Africa  Cup of Nations το 2015 και το 2019.

Παραπομπές 

Ποδοσφαιριστές Κυπέλλου Εθνών Αφρικής 2021
Μιχάλης Τζελέπης

Ο Μιχάλης Τζελέπης (Νέα Πέτρα Σερρών, 1961) είναι Έλληνας πολιτικός. Εξελέγη βουλευτής Σερρών στις εκλογές του 2009 και του Σεπτεμβρίου 2015, ενώ έχει διατελέσει Πρόεδρος Συμβουλίου περιοχής Επαρχίας Φυλλίδος, Πρόεδρος του Συμβουλίου και Σύμβουλος Δήμου Νέας Ζίχνης και Κοινοτάρχης Νέας Πέτρας.

Παραπομπές 

Βουλευτές Σερρών
Κοινοτάρχες του Νομού Σερρών
Δημοτικοί Σύμβουλοι ανά την Ελλάδα
Βουλευτές εκλεγμένοι με το ΠΑΣΟΚ
Βουλευτές εκλεγμένοι με τη Δημοκρατική Συμπαράταξη
Έρικ Σουράνοφ

Ο Έρικ Σουράνοφ (γεννημένος στις 22 Φεβρουαρίου 2002 στο Μπάμπεργκ) είναι Γερμανό-Ουκρανός επαγγελματίας ποδοσφαιριστής, ο οποίος αγωνίζεται ως μεσοεπιθετικός στη 1. ΦΚ Νυρεμβέργη και στις μικρές εθνικές ομάδες της Γερμανίας.

Συλλογική Καριέρα
Τα πρώτα του ποδοσφαιρικά βήματα τα έκανε στις ακαδημίες της ΦΚ Μπάγερν Κίκερς Νυρεμβέργης. Την σαιζόν 2010/11 άρχισε να αγωνίζεται στις ακαδημίες της 1. ΦΚ Νυρεμβέργη. Σε ηλικία 16 ετών σκόραρε σε 16 αγώνες της Μπουντεσλιγκας Κ17, 13 γκολ. Κάπως έτσι ξεκίνησε να παίζει παράλληλα και στην Κ19 της ομάδας, (η οποία αγωνιζόταν επίσης στην Μπουντεσλίγκα) δείχνοντας και εκεί τις ικανότητες του, πετυχαίνοντας  σε 13 αγωνιστικές, 5 τέρματα. Την αμέσως επόμενη χρονιά καθιερώθηκε στην Κ19, η οποία είχε υποβιβαστεί μία κατηγορία, πετυχαίνοντας μάλιστα 7 γκολ στις πρώτες 3 αγωνιστικές. Λόγω της πανδημίας του SARS-CoV-2, η υπόλοιπη αγωνιστηκή περίοδος της κατηγορίας αναβλήθηκε. Και έτσι ο προπονητής της ανδρικής ομάδας της 1. ΦΚ Νυρεμβέργη, Ρόμπερτ Κράους, κάλεσε τον δεκαοχτάχρονο στην πρώτη ομάδα, όπου και έκανε το ντεμπούτο του στην 2. Μπούντεσλιγκα, στις 13 Δεκεμβρίου 2020, στην νίκη επί της Βούρτσμπεργκερ Κίκερς, μπαίνοντας αλλαγή στα τελευταία αγωνιστικά λεπτά του αγώνα. Την υπόλοιπη σαιζόν αγωνίστηκε συνολικά 14 φορές (5 από αυτές βασικός) με την ανδρική ομάδα, σκοράροντας 5 γκολ. Την ίδια χρονιά ψηφίστηκε ως ο αγαπημένος παίκτης των φιλάθλων.

Διεθνής Καριέρα
Αγωνίστηκε το 2018 αρχίκα με την Κ17 της Ουκρανίας. Σε 3 αγώνες σκόραρε 4 φορές. Στη συνέχεια αγωνίστηκε με την Κ18 και την Κ19 της Εθνικής ομάδας μόλις 2 φορές, πετυχαίνοντας 1 τέρμα. Κλίθηκε μάλιστα και στην Κ21 της Εθνικής Ουκρανίας, χωρίς όμως να αγωνιστεί.
Τον Ιούλιο του 2021 ενημέρωσε την Γερμανική Ποδοσφαιρική Ομοσπονδία, ότι θέλει να αγωνιστεί με τα χρώματα της Γερμανίας. Στις 27 Αυγούστου 2021, ο προπονητής της Εθνική Γερμανίας Κ-21 (ποδόσφαιρο ανδρών), Στέφαν Κούντζ, κάλει τον νεαρό ποδοσφαιριστή στην ομάδα, για τους προκριματικούς αγώνες του Γιούρο, εναντίον τις αντίστοιχες εθνικές ομάδες του Σαν Μαρίνο και της Λετονίας. Στις 2 Σεπτέμβρη κάνει το ντεμπούτο του εναντίον του Σαν Μαρίνο, περνώντας στον αγωνιστικό χώρο στο 73. λεπτό της αναμέτρησης.

Παραπομπές

Εξωτερικοί συνδέσμοι 
https://www.transfermarkt.com/erik-shuranov/profil/spieler/570553

https://www.bundesliga.com/en/2bundesliga/player/erik-shuranov

https://www.goal.com/en/player/erik-shuranov/abu8ty1fb2pscviow7wkbwfoq
Τζέι Κόουλ

Ο Ζερμέιν Λαμάρ Κόουλ (αγγλικά: Jermaine Lamarr Cole) (γενν. 28 Ιανουαρίου 1985), γνωστός με το καλλιτεχνικό όνομα Τζέι Κόουλ (J. Cole), είναι Αμερικανός ράπερ, στιχουργός και μουσικός παραγωγός. Ο πολυβραβευμένος μουσικός γεννήθηκε σε μία στρατιωτική βάση στην Γερμανία και μεγάλωσε στο Φαγέτιβιλ της Βόρειας Καρολίνας. Έχει συνεργαστεί με διακεκριμένους μουσικούς-ράπερ όπως ο Drake, ο Kanye West, ο Jay-Z και ο Κέντρικ Λαμάρ.

Μουσική καριέρα
Εμπνευσμένος από καλλιτέχνες όπως ο Eminem, o Canibus και ο Nas, ο Κόουλ ξεκίνησε από πολύ μικρή ηλικία να προσπαθεί να ραπάρει.Το 2007, αφου τελείωσε το κολλέγιο κυκλοφόρησε το πρώτο του μίξτειπ με τίτλο The Come Up.Μετά από αυτό,το 2009,ακολούθησαν το The Warm Up και το Friday Night Lights.Χάρη στην επιτυχία του τελευταίου ο Κόουλ πραγματοποίησε το παιδικό του όνειρο και έγινε ο πρώτος καλλιτέχνης της εταιρίας ψυχαγωγίας του Jay-Z, Roc Nation.Το πρώτο του άλμπουμ κυκλοφόρησε το 2011 με τίτλο Cole World: The Sideline Story πουλώντας πάνω από 218.000 αντίγραφα την πρώτη εβδομάδα. Το επόμενο άλμπουμ, το Born Sinner,ήρθε το 2013,χαρίζοντας του την υποψηφιότητα στα βραβεία Γκράμι, στην κατηγορία Best New Artist.Το 2014 Forest Hills Drive, όντας το τρίτο του άλμπουμ και έχοντας πάρει το όνομα του από την διεύθυνση του σπιτιού που μεγάλωσε, γνώρισε σημαντική επιτυχία καθώς έγινε τρεις φορές πλατινένιο.Ο Κόουλ το 2016 κυκλοφόρησε το άλμπουμ 4 Your Eyez Only, υο οποίο έγινε επίσης πλατινένιο. Ο τίτλος του ήταν αναφορά στο κλασσικό άλμπουμ του Tupac Amaru Shakur, All Eyez on Me.Το 2018 κυκλοφόρησε το 5ο στουντιο άλμπουμ του, KOD, το οποίο ήταν και το 5ο άλμπουμ του,που έφτασε στην πρώτη θέση του Billboard 200. Στην ίδια θέση έφτασε και το άλμπουμ με τίτλο: The Off-Season,που κυκλοφόρησε στις 14 Μαιου του 2021.Ο Κόουλ είναι κάτοχος 8 BET Hip Hop Awards, 3 Soul Train Awards, 1 Billboard Music Award και 1 Γκράμι βραβείου.

Δισκογραφία

Παραπομπές

Εξωτερικοί σύνδεσμοι

Rap

Αμερικανοί ράπερ
Αμερικανοί μουσικοί παραγωγοί
Αμερικανοί τραγουδοποιοί
Αμερικανοί καλαθοσφαιριστές
Σούτινγκ γκαρντ
Βραβευμένοι με Γκράμι
Μονή Παναχράντου

Η Ιερά Μονή Παναχράντου - Αγίου Παντελεήμονος είναι μία εκ των τεσσάρων ενεργών Μονών της νήσου Άνδρος. Πιο συγκεκριμένα το μοναστήρι βρίσκεται στην πλαγια του ορους Γερακώνες, κοντά στο χωριό Φάλλικα. Το μοναστήρι είναι ένα απο τα παλαιότερα μοναστήρια βυζαντινού τύπου που υπάρχουν στις Κυκλάδες.

Η επισκεψιμότητα του μοναστηριού έχει ανέβει πολύ τα τελευταία χρόνια κάτι που έχει προσελκύσει πολλά διάσημα πρόσωπα όπως την γνωστή παρουσιάστρια Ελένη Μενεγάκη.

Ηγούμενος της Μονής ειναι ο Αρχιμανδρίτης Ευδόκιμος Φραγκουλάκης. Σήμερα είναι εγγεγραμμένοι στο μοναχολόγιο πέντε μοναχοί , που συνεχίζουν με τη φιλοξενία τους και το έργο τους την προσφορά της Μονής.

Ιστορία

Γενικά 
Το μοναστήρι χρονολογείται στο 10 αιώνα (μ.Χ.).Υποστιρίζεται οτι η Μονή χτίστηκε από τον αυτοκράτορα Νικηφόρο ΄Β Φωκά το 961 μ.Χ. κατά την εκστρατεία του κατά των κριτικών. Το μέρος στο οποίο χτίστηκε το μοναστήρι ήταν το μέρος στο όποιο ένα χρόνο νωρίτερα είχε βρεθεί η εικόνα της Παναγίας Παναχράντου.

Αξιοσημείωτα γεγονότα

Εξωτερίκοι συνδέσμοι 
Ιστοσελίδα της Ιεράς Μονής Παναχράντου - Άγιου Παντελεήμονος Άνδρου

Παραπομπές

Πηγές
 http://impanahrantou.blogspot.com/
 https://andros.gr/gr/monastiria.html

Μονές της Άνδρου
Νταν Ο'Σάλιβαν (καλαθοσφαιριστής)

Ο Ντάνιελ Τζέιμς Ο'Σάλιβαν (γεννήθηκε στις 3 Μαρτίου 1968) είναι Αμερικανός πρώην επαγγελματίας καλαθοσφαιριστής και τώρα είναι αναπληρωτής δάσκαλος στο Νιου Τζέρσεϊ.

Ως σέντερ με ύψος 2,08 μέτρων και με βάρος 114 κιλών, γεννημένος στο Μπρονξ της Νέας Υόρκης, ο Ο'Σάλιβαν φοίτησε στο Πανεπιστήμιο του Φόρνταμ . Έπαιξε με τους Ομάχα Ρέισερς του CBA,  και από την περίοδο 1990–91 του NBA μέχρι το 1996, έπαιξε με πέντε διαφορετικές ομάδες του NBA : Γιούτα Τζαζ (1990–91), Νιου Τζέρσεϊ Νετς (1992–93),  Μιλγουόκι Μπακς (1992–93), Ντιτρόιτ Πίστονς (1993–94) και Τορόντο Ράπτορς (1995–96). Έχει παίξει για τους Ουάσιγκτον Μπούλετς κατά τη διάρκεια της προετοιμασίας του 1993 (αλλά όχι στην κανονική περίοδο). Έπαιξε επίσης με την Κίντερ Μπολόνια, την Τίμσυστεμ Μπολόνια και τη Σκαβολίνι στο ιταλικό πρωτάθλημα, αλλά και στην Ελλάδα με την ΑΕΚ (1999–2000).

Παραπομπές

Εξωτερικοί σύνδεσμοι 
 Το προφίλ του παίκτη στην ΑΕΚ
 Τα στατιστικά του NBA στο basketball-reference.com 
 Ιταλικά στατιστικά στο legabasket.it (στα ιταλικά)
 Στατιστικά στο fibaeurope.com

Καλαθοσφαιριστές Βίρτους Μπολόνια
Καλαθοσφαιριστές Βικτόρια Λιμπερτάς Πέζαρο
Καλαθοσφαιριστές Γιούτα Τζαζ
Καλαθοσφαιριστές Τορόντο Ράπτορς
Καλαθοσφαιριστές Σάσκι Μπασκόνια
Καλαθοσφαιριστές Νιου Τζέρσεϊ Νετς
Καλαθοσφαιριστές Μιλγουόκι Μπακς
Καλαθοσφαιριστές Πρωταθλήματος Ισπανίας
Καλαθοσφαιριστές Φορτιτούντο Μπολόνια
Καλαθοσφαιριστές Ντιτρόιτ Πίστονς
Σέντερ
Αμερικανοί καλαθοσφαιριστές
Καλαθοσφαιριστές ΑΕΚ
Άσκηση ΜΕΔΟΥΣΑ

Η στρατιωτική άσκηση «Μέδουσα» είναι μεγάλη αεροναυτική διεθνής διακλαδική στρατιωτική άσκηση που διεξάγεται ετησίως από το 2010 μεταξύ Ελλάδας και Αιγύπτου, και με ειδικά καλεσμένες τρίτες χώρες. Μέχρι το 2014 η ονομασία της ήταν «Αλεξανδρούπολη». Καλύπτει την θαλάσσια περιοχή της Ανατολικής Μεσογείου και τον εναέριο χώρο (FIR) των χωρών που συμμετέχουν.

Ιστορική αναδρομή
Η άσκηση Μέδουσα πραγματοποιήθηκε πρώτη φορά το 2010 υπό την ονομασία «Αλεξανδρούπολη». Έκτοτε διεξάγεται σε συνεργασία των ενόπλων δυνάμεων της Ελλάδας με την Αίγυπτο στην θαλάσσια περιοχή της Ανατολικής Μεσογείου, που καλύπτει μια ευρεία θαλάσσια περιοχή από το Κρητικό, Μυρτώο, Λιβυκό Πέλαγος, και νοτιανατολικότερα, καθώς και τον αντίστοιχο εναέριο χώρο FIR της Ελλάδας, Κύπρου και Αιγύπτου. Από το 2015 άλλαξε η ονομασία σε «ΜΕΔΟΥΣΑ», δίνοντας έτσι ισχυρότερο πολιτικό και αποτρεπτικό μήνημα σύμφωνα με το εκάστοτε σενάριο που εκπονείται από την κυβέρνηση. Με την πάροδο του χρόνου προστέθηκαν και άλλες χώρες ως ενεργά μέλη της άσκσησης και ως παρατηρητές. Σκοπός της άσκησης έκτοτε είναι η ενίσχυση της συνεργασίας των Ενόπλων Δυνάμεων των συμμετεχουσών χωρών, με βελτίωση του επιπέδου επιχειρησιακής εκπαίδευσης σε περιβάλλον πολλαπλών απειλών. Την οργάνωση της άσκησκης έχει ο στρατηγός Κων/νος Φλώρος. Με την άσκηση αυτή οι συμμετέχοντες χώρες δίνουν με την στρατιωτική τους παρουσία από κοινού ένα μήνημα σύμωνα με το κοινό τους συμφέρον στην περιοχή. Η άσκηση Μέδουσα προκαλεί τον εκνευρισμό της Τουρκίας, η οποία το 2020 κατηγόρησε για «κλιμάκωση» τα συμμετάσχοντα μέλη, ενώ η προσπάθειά της να παρεμποδίσει την άσκηση απέτυχε.

Μέλη και παρατηρητές 
 Ελλάδα
 Κύπρος (από το 2018)
 Αίγυπτος
Γαλλία (το 2020)
 Αραβικά Εμιράτα (από το 2021)
Παρατηρητές
 Βουλγαρία
 Γαλλία
 Γερμανία
 Ηνωμένα Αραβικά Εμιράτα
 Ιταλία
Ινδία
 Ιορδανία
 Κουβέιτ
 Μαρόκο
 Μπαχρέιν
 Πορτογαλία
 Ρουμανία
 Σαουδική Αραβία
 Σερβία
 Σουδάν
 ΗΠΑ

Παραπομπές

Πηγές 

Ελληνικές Ένοπλες Δυνάμεις
Γεγονότα το 2021
Ιστορία της Ελλάδας
Ιστορία της Κύπρου
Ιστορία της Αιγύπτου
Προσπερματικά υγρά

H προ-εκσπερμάτιση, ευρέως γνωστή και ως προσπερματικά υγρά, είναι ένα διαυγές, άχρωμο, ελάχιστα παχύρευστο υγρό που εκκρίνεται από την ουρήθρα του ανθρώπινου πέους κατά την ερωτική διέγερση του άνδρα. Η σύσταση των προσπερματικών υγρών είναι παρόμοια με αυτή του σπέρματος αλλά έχουν σαφείς χημικές διαφορές. Η ύπαρξη σπέρματος στο υγρό κυμαίνεται από χαμηλή έως καθόλου. Η προ-εκσπερμάτιση λειτουργεί ως λιπαντικό της αναπαραγωγικής οδού και της βαλάνου, ενώ παράλληλα εξισορροπεί το pH στην ουρήθρα του πέους.

Προέλευση και σύνθεση 
Τα προσπερματικά υγρά εκχύονται από την ουρήθρα του πέους κατά τη σεξουαλική διέγερση, τον αυνανισμό ή τη συνουσία πριν το άτομο φτάσει πλήρως σε  οργασμό και εκκρίνει το σπέρμα κατά την εκσπερμάτιση. Η παραγωγή τους συντελείται κυρίως στους βοβλουρηθραίους αδένες (γνωστοί και ως αδένες του Cowper), ενώ σε αυτή συμβάλλουν και οι ουρηθραίοι αδένες (αδένες του Littre), οι οποίοι παράγουν ένα βλεννώδες λιπαντικό υγρό. Η ποσότητα των υγρών που εκχύονται πριν από την εκσπερμάτιση ποικίλλει σημαντικά ανάμεσα σε άνδρες. Ορισμένοι μπορεί να εκκρίνουν ελάχιστα έως καθόλου υγρά, ενώ σε άλλους η ποσότητα προσπερματικών υγρών μπορεί να φτάσει τα 5 ml.

Στη σύσταση των προσπερματικών υγρών εντοπίζονται χημικά που σχετίζονται με το σπέρμα, όπως η όξινος φωσφατάση, ενώ άλλα στοιχεία του σπέρματος, όπως η Γ-γλουταμυλοτρανσφεράση, απουσιάζουν. Σε περίπτωση ύπαρξης μικρής ποσότητας σπέρματος στα υγρά, πιστεύεται πως οφείλεται, όχι η σύνθεση του υγρού, αλλά σπερματικά υπολείμματα στην ουρήθρα που παρέμειναν από προηγούμενη εκσπερμάτιση.

Λειτουργία 
Η προ-εκσπερμάτιση εξουδετερώνει την υπολειμματική οξύτητα στην ουρήθρα που προκαλείται από τα ούρα, δημιουργώντας ένα πιο ευνοϊκό περιβάλλον για τη διέλευση του σπέρματος. Καθώς ο κόλπος τείνει να είναι όξινος, η έκχυση προσπερματικών υγρών πριν από την έκκριση του σπέρματος μπορεί να αλλάξει το κολπικό περιβάλλον για να προωθήσει την επιβίωση των σπερματοζωαρίων. Επιπλέον, η προ-εκσπερμάτιση λειτουργεί ως φυσικό λιπαντικό για το πέος διευκολύνοντας τη σεξουαλική δραστηριότητα.

Στο παρελθόν έχουν υπάρξει διάφορες και αντικρουόμενες μελέτες για το αν μπορεί ή όχι να επέλθει εγκυμοσύνη από τα υγρά. Η επικρατούσα άποψη είναι πως η ίδια η σύνθεση του προσπερματικού υγρού δεν είναι ικανή να προκαλέσει εγκυμοσύνη.

Εικόνα

Δείτε επίσης 
 Εκσπερμάτιση
 Σπέρμα
 Σπερματοζωάρια

Παραπομπές 

 Πέος
Κατάλογος βραβεύσεων και υποψηφιοτήτων για ταινία Ψυχρά κι Ανάποδα

Το Ψυχρά κι Ανάποδα (πρωτότυπος τίτλος: Frozen) είναι Αμερικανική ταινία κινουμένων σχεδίων του 2013 σε παραγωγή της Walt Disney Animation Studios και διανομή της Walt Disney Pictures. Σκηνοθετήθηκε από τους Κρις Μπακ και Τζένιφερ Λι, με τη δεύτερη να έχει γράψει και το σενάριο της ταινίας, ενώ παραγωγός ήταν ο Πίτερ Ντελ Βίτσο. Η ταινία επικεντρώνεται στην Άννα, μία πριγκίπισσα που ξεκινάει ένα ταξίδι για να βρει την αποξενωμένη αδελφή της, Έλσα, η οποία, χωρίς να το θέλει, έχει παγιδέψει το βασίλειό τους σε αιώνιο χειμώνα με την ικανότητά της να ελέγχει τον πάγο.

Η ταινία έκανε πρεμιέρα στο El Capitan Theatre στο Χόλυγουντ, Καλιφόρνια στις 19 Νοεμβρίου 2013, ενώ κυκλοφόρησε επίσημα στις αίθουσες στις 27 Νοεμβρίου 2013. Παγκοσμίως, οι εισπράξεις της ταινίας ξεπέρασαν τα $1.27 δισεκατομμύρια, με τον προϋπολογισμό της να ανέρχεται στα $150 εκατομμύρια. Αποτελεί την ταινία με τις περισσότερες εισπράξεις για το 2013, ενώ τον Μάρτιο του 2014 έγινε η ταινία κινουμένων σχεδίων με τις περισσότερες εισπράξεις όλων των εποχών, θέση που διατήρησε μέχρι τον Αύγουστο του 2019 όταν ξεπεράστηκε από την ταινία Ο Βασιλιάς των Λιονταριών. Στη σελίδα συλλογής κριτικών Rotten Tomatoes, διατηρεί ποσοστό αποδοχής 90% βασισμένο σε 250 κριτικές.

Η ταινία Ψυχρά κι Ανάποδα συγκέντρωσε διάφορες υποψηφιότητες για βραβεία κερδίζοντας αρκετές από αυτές, με αρκετά από τα βραβεία να αφορούν τις κατηγορίες «Καλύτερου Πρωτότυπου Τραγουδιού» (για το Let It Go) και «Καλύτερης Ταινίας Κινουμένων Σχεδίων». Στην 71η τελετή απονομής των Χρυσών Σφαιρών η ταινία έλαβε δύο υποψηφιότητες, κερδίζοντας τελικά το βραβείο της Καλύτερης Ταινίας Κινουμένων Σχεδίων. Στην 41η τελετή απονομής των Βραβείων Annie, η ταινία Ψυχρά κι Ανάποδα έλαβε συνολικά δέκα υποψηφιότητες (όσες και η ταινία Μπαμπούλες Πανεπιστημίου), κερδίζοντας τελικά πέντε βραβεία, συμπεριλαμβανομένου κι αυτού της «Καλύτερης Ταινίας Κινουμένων Σχεδίων». Στην 86η τελετή απονομής των βραβείων Όσκαρ, έγινε η πρώτη ταινία των Walt Disney Animation Studios που κέρδισε το βραβείο στην κατηγορία της «Καλύτερης Ταινίας Κινουμένων Σχεδίων», ενώ κέρδισε επίσης το βραβείο στην κατηγορία του «Καλύτερου Πρωτότυπου Τραγουδιού» για το Let It Go. Η ταινία κέρδισε επίσης το βραβείο BAFTA στην κατηγορία της «Καλύτερης Ταινίας Κινουμένων Σχεδίων», καθώς και δύο βραβεία Critics' Choice στις κατηγορίες «Καλύτερης Ταινίας Κινουμένων Σχεδίων» και «Καλύτερου Τραγουδιού». Στην 57η τελετή απονομής των βραβείων Grammy, το soundtrack της ταινίας κέρδισε το βραβείο στην κατηγορία του «Καλύτερου συλλογικού soundtrack που γράφτηκε για οπτικό μέσο», ενώ το Let It Go κέρδισε το βραβείο στην κατηγορία του «Καλύτερου τραγουδιού γραμμένο για οπτικό μέσο». Τα οπτικά εφέ της ταινίας επαινέθηκαν από τη Visual Effects Society, η οποία χάρισε στην ταινία τα βραβεία και από τις τέσσερις κατηγορίες που διαθέτει για ταινίες κινουμένων σχεδίων.

Διακρίσεις

Παραπομπές

Εξωτερικοί σύνδεσμοι
 Κατάλογος διακρίσεων για Ψυχρά κι Ανάποδα στην IMDb

Βραβεια
Κατάλογοι βραβεύσεων και υποψηφιοτήτων για ταινίες
Διοξάνιο

Το διοξάνιο είναι μία ετεροκυκλική οργανική ένωση, που ταξινομείται ως αιθέρας. Είναι ένα άχρωμο υγρό χημικό, με ελαφρά γλυκιά οσμή, παρόμοια με αυτή του διαιθυλαιθέρα. Η ένωση συχνά ονομάζεται απλώς διοξάνιο ή χημικώς ορθά 1,4- διοξάνιο επειδή τα άλλα ισομερή του (ήτοι: 1,2- διοξάνιο και 1,3- διοξάνιο) σπάνια συναντώνται.

Το διοξάνιο χρησιμοποιείται ως διαλύτης για ποικίλες πρακτικές εφαρμογές, καθώς και στο εργαστήριο, όπως και ως σταθεροποιητής για τη μεταφορά χλωριωμένων υδρογονανθράκων σε δοχεία αλουμινίου.

Σύνθεση 
Το διοξάνιο παράγεται με αφυδάτωση μιας γλυκόλης, συγκεκριμένα με καταλυόμενη από οξύ αφυδάτωση της διαιθυλενογλυκόλης, η οποία με τη σειρά της λαμβάνεται από υδρόλυση του αιθυλενοξειδίου.

Δομή 
Το μόριο του διοξανίου είναι κεντροσυμμετρικό, που σημαίνει ότι έχει στερεοχημική δομή (chair) καρέκλας, χαρακτηριστική των συγγενών του κυκλοεξανίου. Ωστόσο, το μόριο είναι δομικώς εύκαμπτο και η διαμόρφωση του υλοποιείται εύκολα, λ.χ. στη χηλικοποίηση κατιόντων μετάλλων. Το διοξάνιο ομοιάζει με έναν μικρότερο αιθέρα κορώνας με μόνο δύο μονάδες αιθυλενοξυλίου.

Χρήσεις

Για τη μεταφορά του τριχλωροαιθανίου 
Στη δεκαετία του 1980, το μεγαλύτερο μέρος του παραγόμενου διοξανίου χρησιμοποιήθηκε ως σταθεροποιητής για το χημικό συστατικό, 1,1,1-τριχλωροαιθάνιο για αποθήκευση και μεταφορά μέσα σε δοχεία αλουμινίου.

Ως διαλύτης 
Το διοξάνιο χρησιμοποιείται σε ποικίλες εφαρμογές ως ευέλικτος απρωτικός διαλύτης, π.χ. για μελάνια, κόλλες και εστέρες κυτταρίνης. Δύναται να αντικαθιστά το τετραϋδροφουράνιο (THF) σε ορισμένες διεργασίες, λόγω της χαμηλότερης τοξικότητας που έχει και του υψηλότερου σημείου βρασμού (δηλ. 101°C, έναντι 66°C του THF).

Φασματοσκοπία 
Το διοξάνιο χρησιμοποιείται ως πρότυπος διαλύτης για τη φασματοσκοπία NMR σε οξείδιο του δευτερίου.

Τοξικολογία 
Το διοξάνιο έχει μέση θανατηφόρο δόση -LD50- 5170 mg/kg σε αρουραίους. Είναι χημικό ερεθιστικό για τους οφθαλμούς και την αναπνευστική οδό. Η έκθεση μπορεί να προκαλέσει βλάβη στο κεντρικό νευρικό σύστημα, στο ήπαρ και στα νεφρά. Ταξινομείται από το Εθνικό Πρόγραμμα Τοξικολογίας ως "αναμενόμενα καρκινογόνος ουσία για τον άνθρωπο". Επίσης ταξινομείται από την διεθνή ένωση IARC ως πιθανώς καρκινογόνος για τον άνθρωπο επειδή είναι γνωστό καρκινογόνο σε άλλα ζώα (θηλαστικά).

Ισομερή 
Το διοξάνιο έχει τυπικά τρία διαφορετικά ισομερή, εκ των οποίων μόνον το ένα είναι το συχνά απαντώμενο.

Παραπομπές 

 

Ετεροκυκλικές ενώσεις